གནས་སྟངས་གསུམ་པ་ནི་ཨ་མེ་རི་ཀའི་གནོན་ཤུགས་འོག་རྒྱ་ནག་ལ་རང་དབང་མེད་པར་འགྲན་རྩོད་བྱེད་འདོད་འདོར་འཇུག་རྒྱུ་དེ་རེད།དེ་འདྲ་ཡོང་སྲིད་དམ།དེ་ནི་ཕྱོགས་གཅིག་ནས་ཁོ་ཚོའི་དབར་གྱི་སྟོབས་ཤུགས་ཀྱི་ལྗིག་ཁོག་ལ་ཐུག་བསྡད་ཡོད་པ་དང།ཕྱོགས་གཅིག་ནས་རང་ཉིད་ཀྱི་མངོན་འདོད་ཀྱི་ལྗིད་ཚད་ལ་ཐུག་བསྡད་ཡོད།ཨ་མེ་རི་ཀས་ཕར་འབུད་རྒྱག་ག་ཚོད་ཅིག་གཏོང་ཐུབ་པ་དང་།རྒྱ་ནག་གིས་ཚུར་འབུད་རྒྱག་ག་ཚོད་ཅིག་གཏོང་ཐུབ་ཀྱི་རེད་དམ།རྒྱ་ནག་རང་ཉིད་སྟོབས་ལྡན་རྒྱལ་ཁབ་ཞིག་གི་ལྟ་སྟངས་འཛིན་པའམ་སྟོབས་ཆེན་རྒྱལ་ཁབ་ཞིག་ཏུ་འགྱུར་བའི་ཆོད་སེམས་དེ་ལ་འགོག་རྒོལ་ཆེད་ཨ་མེ་རི་ཀས་ཕྱོགས་ནས་འགྲོ་གྲོན་ག་ཚོད་ཅིག་བློས་གཏོང་བྱེད་ཕོད་དམ།འདི་སུས་ཀྱང་ཐག་བཅད་ནས་བཤད་མི་ཐུབ།འོན་ཀྱང་།སྟོབས་ཆེན་རྒྱལ་ཁབ་འདི་གཉིས་ཕན་ཚུན་ལ་གནོན་ཤུགས་སྤྲོད་པའི་ནུས་པ་འདྲ་མཉམ་ཞིག་གི་ཐོག་ཡོད་པ་དང་།རྒྱ་ནག་ལ་ཆོད་སེམས་བརྟན་པོ་ཞིག་ཡོད་པ་མངོན་གསལ་དོད་པོ་རེད།